Христо Смирненски
Елегия (Сред неугасващата горест…)

chitanka.info

Елегия (Сред неугасващата горест…)[0]

Сред неугасващата горест

и ропота на шумний друм

аз търся твоя лек парфюм

и своята незнайна орис.

Но всичко днес е отлетело с

раздиплените ни лъжи:

над тебе сметката тежи,

над мен — скръбта на Венизелос.

И нямам златната утеха

на някой писар подмладен —

да чакам онзи светъл ден,

кога над бедната ми стреха

ще лъхне вятър благовонен

да ме целуне чрез вестта,

че съм спасен веч от смъртта

с кредита 50-мильонен[1].

[0] Публикация: Българан. Седмично хумористично списание. София, г. V, бр. 41 от [11 декември 1920 г.], с подпис: Wed. ↑

[1] кредита 50-мильонен — земеделското правителство отпуска допълнително възнаграждение към заплатите на служещите за посрещане на зимните разходи. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.